เอ็กซ์โป 2020

เอ็กซ์โป 2020 (; Expo 2020) เป็นงานนิทรรศการโลก จัดขึ้นที่ดูไบ สหรัฐอาหรับเอมิเรตส์ ระหว่างวันที่ 1 ตุลาคม 2021 ถึง 31 มีนาคม 2022 จากกำหนดการเดิมคือ 20 ตุลาคม 2020 ถึง 10 เมษายน 2021 ซึ่งเลื่อนออกมาจากการระบาดทั่วของโควิด-19

 เมืองที่เสนอเป็นเจ้าภาพ 

  อิซมีร์ ตุรกี http://www.hurriyetdailynews.com/n.php?n=gov8217t-opts-for-izmir-instead-of-ankara-for-expo-2020-2011-04-19
  เยคาเตรินบุร์ก รัสเซีย
  ดูไบ สหรัฐอาหรับเอมิเรตส์
  เซาเปาลู บราซิล
  อยุธยา ไทย 

 พระนครศรีอยุธยา ประเทศไทย 

ในเดือนตุลาคม พ.ศ. 2552 ภาคเอกชนต่าง ๆ ได้มีการหารือเพื่อหาแนวทางในการพัฒนาอุตสาหกรรมการจัดประชุมและนิทรรศการ และมีการศึกษาความเป็นไปได้ของประเทศไทยในการเป็นเจ้าภาพ "งานมหกรรมโลกเวิลด์เอ็กซ์โป" โดยมีสำนักงานส่งเสริมการจัดประชุมและนิทรรศการ (องค์การมหาชน) เป็นแกนกลางในการประสานงาน หลังจากนั้นได้มีการจัดทำรายงานความเป็นไปได้ การระดมความคิดเห็นจากกลุ่มภาครัฐ ภาคธุรกิจ อุตสาหกรรมไมซ์ และการท่องเที่ยวอย่างต่อเนื่อง โดยมี 6 จังหวัด เสนอตัวขอเป็นเจ้าภาพ ได้แก่ พระนครศรีอยุธยา ชลบุรี จันทบุรี เพชรบุรี เชียงใหม่ และภูเก็ตลุ้นกรุงเก่าชิงเจ้าภาพเวิลด์เอ็กซ์โป2020 คมชัดลึก. สืบค้น 20-11-2554.ซึ่งหลังมีการศึกษาความเป็นไปได้ ผลปรากฏว่า จังหวัดพระนครศรีอยุธยามีความพร้อมมากที่สุด โดยพื้นที่จัดงานจะตั้งอยู่ในเขตศูนย์ศิลปาชีพบางไทร พื้นที่ 1,200 ไร่ จากที่ศึกษาควรใช้พื้นที่จัดงาน 1,400-1,500 ไร่ หัวข้อหลัก (Main theme) คือ นิยามใหม่ของโลกาภิวัตน์ - วิถีที่ยั่งยืน เพื่อโลกที่สมดุล (Redefine Globalisation - Balanced Life, Sustainable Living)REDEFINE GLOBALISATION : BALANCED LIFE, SUSTAINABLE LIVING . EXPO 2020. สืบค้น 20-11-2554.

สำนักงานส่งเสริมการจัดประชุมและนิทรรศการ (องค์การมหาชน) ได้จัดให้มีการประกวดตราสัญลักษณ์และตัวนำโชคของการเสนอตัวเป็นเจ้าภาพในการจัดงานเอ็กซ์โป 2020 ขึ้นในระหว่างเดือน กรกฎาคม พ.ศ. 2554 และได้คัดเลือกกินรี ให้เป็นตัวนำโชคของการเสนอตัวเป็นเจ้าภาพการจัดงาน โดยกินรีนั้นมีความหมายถึงการแสดงความต้อนรับด้วยความเป็นมิตรแบบไทยเฟซบุค Thailand expo 2020 และคัดเลือกตราสัญลักษณ์รูปปลาตะเพียนสาน สื่อความแง่การให้ความสำคัญกับระบบนิเวศ การอนุรักษ์ธรรมชาติ และการอยู่ร่วมกันระหว่างมนุษย์กับธรรมชาติอย่างยั่งยืน ทั้งยังสอดแทรกลายประจำยามซึ่งเป็นแม่ลายไทยตราสัญลักษณ์ "เวิลด์ เอ็กซ์โป 2020 อยุธยา" . EXPO 2020. สืบค้น 20-11-2554.

อย่างไรก็ตามคณะกรรมการจัดงานเวิลด์เอ็กซ์โป (บีไออี) ได้ตัดสิทธิประเทศไทยออกจากการเป็นเมืองที่เข้าชิงการเป็นเจ้าภาพการจัดงานเวิลด์เอ็กซ์โป 2020 อย่างเป็นทางการ เนื่องจากไม่ได้รับเอกสารการยืนยันจากประเทศไทย

 อ้างอิง 

 แหล่งข้อมูลอื่น 
 เฟซบุคความคืบหน้า THAILAND EXPO 2020
 เว็บไซต์อย่างเป็นทางการ Thailand Expo 2020
 Thailand for World Expo 2020 
 วิดิทัศน์การเตรียมการเสนอตัวเป็นเจ้าภาพ Thailand Expo 2020

หมวดหมู่:งานจัดแสดง
หมวดหมู่:เวิลด์แฟร์
หมวดหมู่:สหรัฐอาหรับเอมิเรตส์ในปี พ.ศ. 2564
หมวดหมู่:สหรัฐอาหรับเอมิเรตส์ในปี พ.ศ. 2565